**ΘΕΜΑ:** Απευθείας Ανάθεση Τεχνικής Μελέτης

Ημ/νία υποβολής ***05/05/2024***

**Ερώτηση :**

Παρακαλώ όπως υποδείξετε τη διαδικασία για την Ανάθεση Τεχνικής Μελέτης **αξίας 10.000€** (συμπ/νου ΦΠΑ).? Είναι υποχρεωτική η χρήση ΕΣΗΔΗΣ?

**Απάντηση:**

Τα Βήματα για την απευθείας ανάθεση είναι ανηρτημένα στο site στην αντίστοιχη ενότητα.

**Υποχρέωση χρήσης ΕΣΗΔΗΣ**

Σύμφωνα με το Άρθρο 13Α ΚΥΑ 166278 / 25.06.2021 (ΦΕΚ 2813/30.06.2021 τεύχος Β') («Πρόσκληση υποβολής προσφορών και αξιολόγηση προσφορών στις διαδικασίες των άρθρων 118 και 328 του ν. 4412/2016 (Α΄ 147)»):

Ειδικότερα για τις διαδικασίες των άρθρων 118 και 328 του ν. 4412/2016 (Α΄ 147), περί απευθείας ανάθεσης, η εκτιμώμενη αξία των οποίων είναι άνω του ορίου της παρ. 3 του άρθρου 1 της παρούσας, ισχύουν τα εξής:

*«Πιστοποιημένοι χρήστες της αναθέτουσας αρχής/του αναθέτοντα φορέα απευθύνουν πρόσκληση μέσω του υποσυστήματος ΕΣΗΔΗΣ-Δημόσια Έργα σε οικονομικούς φορείς να υποβάλουν προσφορά.*

*Πιστοποιημένοι χρήστες των οικονομικών φορέων υποβάλλουν προσφορά κατόπιν της ως άνω πρόσκλησης. Μετά την καταληκτική ημερομηνία υποβολής προσφορών, πιστοποιημένοι χρήστες της αναθέτουσας αρχής/ του αναθέτοντα φορέα, όταν δεν απαιτείται γνωμοδότηση συλλογικού οργάνου, προβαίνουν σε αποσφράγιση των υποβληθέντων προσφορών και αποστέλλουν στις αρμόδιες για την ανάθεση της δημόσιας σύμβασης ή σύμβασης υπηρεσίες της αναθέτουσας αρχής/του αναθέτοντα φορέα τις υποβληθείσες προσφορές. Στην περίπτωση που προβλέπεται η συγκρότηση γνωμοδοτικού συλλογικού οργάνου, εφαρμόζονται αναλογικά τα οριζόμενα στο άρθρο 13 της παρούσας.*

*Η αναθέτουσα αρχή/Ο αναθέτων φορέας εκδίδει απόφαση ανάθεσης, η οποία κοινοποιείται σε όλους τους συμμετέχοντες οικονομικούς φορείς μέσω του υποσυστήματος ΕΣΗΔΗΣ-Δημόσια Έργα».*